ddrg/super_eurlex huggingface dataset:
(1)

I Kommissionens gennemførelsesafgørelse (EU) 2016/1073 (2) fastslog Kommissionen, at de retlige og tilsynsmæssige rammer, der gælder for udpegede kontraktmarkeder i USA, under tilsyn af Commodity Futures Trading Commission (CFTC), sikrer, at udpegede kontraktmarkeder opfylder retligt bindende krav, som er ækvivalente med de krav, der gælder for regulerede markeder i Unionen, og at disse udpegede kontraktmarkeder er underlagt effektivt løbende tilsyn og effektiv løbende håndhævelse.
(2)

Den 8. december 2019 udsendte Unionens højtstående repræsentant for udenrigsanliggender og sikkerhedspolitik en erklæring på Unionens vegne, hvori han beklagede de iranske sikkerhedsstyrkers udbredte og uforholdsmæssige magtanvendelse med et stort antal dræbte og sårede til følge under reaktionen på demonstrationerne i november 2019. Erklæringen præciserede også, at Unionen forventer, at alle, der begår vold, vil blive holdt ansvarlige, og opfordrede de iranske myndigheder til at sikre gennemsigtige og troværdige undersøgelser for at klarlægge antallet af dræbte og anholdte og sikre en retfærdig rettergang for alle tilbageholdte. Som reaktion på Irans beslutning om at afbryde internetadgangen til globale net i over en uge, forhindre kommunikation og en fri informationsstrøm for iranske borgere understregede erklæringen desuden, at grundlæggende rettigheder såsom ytrings- og forsamlingsfrihed altid skal respekteres.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2021/569

af 30. marts 2021

om forlængelse af mandatet for missionschefen for Den Europæiske Unions rådgivende mission til støtte for en reform af sikkerhedssektoren i Irak (EUAM Iraq) (EUAM Iraq/1/2021)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38, stk. 3,

under henvisning til Rådets afgørelse (FUSP) 2017/1869 af 16. oktober 2017 om Den Europæiske Unions rådgivende mission til støtte for en reform af sikkerhedssektoren i Irak (EUAM Iraq) (1), særlig artikel 9, stk. 1, og

ud fra følgende betragtninger:

(1) I medfør af artikel 9, stk. 1, i afgørelse (FUSP) 2017/1869 bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 38, stk. 3, at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions rådgivende mission til støtte for en reform af sikkerhedssektoren i Irak (EUAM Iraq), herunder afgørelsen om udnævnelse af en missionschef.

(2) Den 11. december 2019 vedtog PSC afgørelse (FUSP) 2019/2188 (2) om udnævnelse af Christoph BUIK til missionschef for EUAM Iraq fra den 1. januar 2020 til den 17. april 2020.

(3) Den 7. april 2020 vedtog Rådet afgørelse (FUSP) 2020/513 (3) om forlængelse af mandatet for EUAM Iraq til den 30. april 2022.

(4) Den 16. april 2020 vedtog Rådet afgørelse (FUSP) 2020/530 (4) om forlængelse af mandatet for Christoph BUIK som missionschef for EUAM Iraq fra den 18. april 2020 til den 17. april 2021.

(5) Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Christoph BUIK som missionschef for EUAM Iraq fra den 18. april 2021 til den 30. april 2022 —

VEDTAGET DENNE AFGØRELSE:

Artikel 1 Mandatet for Christoph BUIK som missionschef for Den Europæiske Unions rådgivende mission til støtte for en reform af sikkerhedssektoren i Irak (EUAM Iraq) forlænges fra den 18. april 2021 til den 30. april 2022.

Artikel 2 Denne afgørelse træder i kraft på dagen for vedtagelsen. Den finder anvendelse fra den 18. april 2021.

Udfærdiget i Bruxelles, den 30. marts 2021. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 266 af 17.10.2017, s. 12.

(2) Den Udenrigs- og Sikkerhedspolitiske Komités afgørelse (FUSP) 2019/2188 af 11. december 2019 om udnævnelse af missionschefen for Den Europæiske Unions rådgivende mission til støtte for en reform af sikkerhedssektoren i Irak (EUAM Iraq) (EUAM Iraq/3/2019) (EUT L 330 af 20.12.2019, s. 50).

(3) Rådets afgørelse (FUSP) 2020/513 af 7. april 2020 om ændring af afgørelse (FUSP) 2017/1869 om Den Europæiske Unions rådgivende mission til støtte for en reform af sikkerhedssektoren i Irak (EUAM Iraq) (EUT L 113 af 8.4.2020, s. 38).

(4) Rådets afgørelse (FUSP) 2020/530 af 16. april 2020 om forlængelse af mandatet for missionschefen for Den Europæiske Unions rådgivende mission til støtte for en reform af sikkerhedssektoren i Irak (EUAM Iraq) (EUT L 120 af 17.4.2020, s. 1).
(3)

Den 30. april 2020 indstillede den øverstbefalende for EU-operationen, at kontreadmiral Ettore SOCCI udnævnes til øverstbefalende for EU-styrken for den første halvdel af operationens resterende mandat og flotilleadmiral Theodoros MIKROPOULOS for den anden halvdel.
»18.

Abukar Ali Adan (alias: a) Abukar Ali Aden, b) Ibrahim Afghan, c) Sheikh Abukar) Titel: Viceleder af al-Shabaab. Født: a) 1972, b) 1971, c) 1973. Dato for FN's optagelse på listen:26. februar 2021. Andre oplysninger: Opført i henhold til punkt 8, litra a), i resolution 1844 (2008) på grund af sin »deltagelse i eller ydelse af støtte til handlinger, der truer freden, sikkerheden og stabiliteten i Somalia, herunder handlinger, der truer Djiboutiaftalen af 18. august 2008 eller den politiske proces, eller med magt truer føderale overgangsinstitutioner eller AMISOM«. Abukar Ali Adan er også knyttet til enheder inden for al-Qaeda, al-Qaeda på Den Arabiske Halvø (AQAP — QDe.129) og al-Qaeda i Det Islamiske Maghreb (AQIM — Qde.014).
(11)

I lyset af at den overgangsperiode, der er fastsat i udtrædelsesaftalen, udløb den 31. december 2020, og for at sikre kontinuitet bør denne afgørelse træde i kraft så hurtigt som muligt og finde anvendelse med tilbagevirkende kraft fra den 1. januar 2021 —
(2)

Ved Rådets beslutning 2005/834/EF (4) fastsættes bestemmelser for ligestilling af visse tredjelandes kontrol med vedligeholdelsesavl. Den fastsætter, at den officielle kontrol med vedligeholdelsesavl, der foretages i disse tredjelande og af de myndigheder, der er opført på listen i bilaget til nævnte beslutning, for arter, der er omfattet af de direktiver, der nævnes i forbindelse med hvert af disse tredjelande, skal frembyde samme garantier som medlemsstaternes kontrol.
(4)

ECB's Styrelsesråd har henstillet, at Baker Tilly GmbH & Co. KG Wirtschaftsprüfungsgesellschaft udnævnes til eksterne revisorer for Deutsche Bundesbank for regnskabsårene 2021-2026, med muligheden for at forlænge mandatet til regnskabsåret 2027.
RÅDETS GENNEMFØRELSESAFGØRELSE (FUSP) 2021/712

af 29. april 2021

om gennemførelse af afgørelse 2013/798/FUSP om restriktive foranstaltninger over for Den Centralafrikanske Republik

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik (1), særlig artikel 2c,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

(1) Rådet vedtog den 23. december 2013 afgørelse 2013/798/FUSP.

(2) De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 2127 (2013), godkendte den 5. april 2021, at én enhed slettes fra listen over personer og enheder, der er omfattet af restriktive foranstaltninger.

(3) Bilaget til afgørelse 2013/798/FUSP bør derfor ændres i overensstemmelse hermed —

VEDTAGET DENNE AFGØRELSE:

Artikel 1 Bilaget til afgørelse 2013/798/FUSP ændres som anført i bilaget til nærværende afgørelse.

Artikel 2 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 29. april 2021. På Rådets vegne A.P. ZACARIAS Formand

(1) EUT L 352 af 24.12.2013, s. 51.
Generalmajor Aung Aung er øverstbefalende for Regionskommando Sydvest i Myanmars væbnede styrker (Tatmadaw) og tidligere øverstbefalende for den 33. lette infanteridivision i Myanmars væbnede styrker (Tatmadaw). I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 33. lette infanteridivision mod Rohingyafolket i delstaten Rakhine i andet halvår 2017. Dette omfatter ulovlige drab, seksuel vold og systematisk afbrænding af Rohingyahuse og -bygninger.

10.

Khin Hlaing

Fødselsdato: 2. maj 1968 Køn: mand

Generalmajor Khin Hlaing er øverstbefalende for Trekantsregionen i Myanmars væbnede styrker (Tatmadaw). Han er tidligere øverstbefalende for den 99. lette infanteridivision, og han var øverstbefalende for Regionskommando Nordøst i Myanmars væbnede styrker (Tatmadaw). Som øverstbefalende for den 99. lette infanteridivision ledede han de militære operationer i delstaten Shan i 2016 og i begyndelsen af 2017. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 99. lette infanteridivision mod landsbyboere, der tilhører etniske mindretal, i delstaten Shan i andet halvår 2016. Disse omfatter ulovlige drab, tvangstilbageholdelse og ødelæggelse af landsbyer.
KOMMISSIONENS GENNEMFØRELSESAFGØRELSE (EU) 2021/701

af 27. april 2021

om berigtigelse af gennemførelsesafgørelse 2011/665/EU om det europæiske register over godkendte typer af jernbanekøretøjer

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Den Europæiske Union (1), særlig artikel 48, stk. 2, og

ud fra følgende betragtninger:

(1) Kommissionens gennemførelsesafgørelse 2011/665/EU (2) er ændret ved gennemførelsesforordning (EU) 2019/776 (3) for at tilpasse den til direktiv (EU) 2016/797 og gennemførelsen af de specifikke mål, der er fastsat i Kommissionens delegerede afgørelse (EU) 2017/1474/EU (4).

(2) Gennemførelsesafgørelse 2011/665/EU indeholder adskillige fejl i tabel 2 i bilag II, idet der er opført en række parametre i det europæiske register over godkendte typer af jernbanekøretøjer, som ikke bør finde anvendelse på godsvogne.

(3) Gennemførelsesafgørelse 2011/665/EU bør derfor berigtiges.

(4) Foranstaltningerne i denne afgørelse er i overensstemmelse med udtalelse fra det udvalg, der er omhandlet i artikel 51, stk. 1, i direktiv (EU) 2016/797 —

VEDTAGET DENNE AFGØRELSE:

Artikel 1 Tabel 2 i bilag II til gennemførelsesafgørelse 2011/665/EU berigtiges i overensstemmelse med bilaget til nærværende afgørelse.

Artikel 2 Denne afgørelse træder i kraft på tyvendedagen efter offentliggørelsen i Den Europæiske Unions Tidende.

Udfærdiget i Bruxelles, den 27. april 2021. På Kommissionens vegne Ursula VON DER LEYEN Formand

(1) EUT L 138 af 26.5.2016, s. 44.

(2) Kommissionens gennemførelsesafgørelse 2011/665/EU af 4. oktober 2011 om det europæiske register over godkendte typer af jernbanekøretøjer (EUT L 264 af 8.10.2011, s. 32).

(3) Kommissionens gennemførelsesforordning (EU) 2019/776 af 16. maj 2019 om ændring af Kommissionens forordning (EU) nr. 321/2013, (EU) nr. 1299/2014, (EU) nr. 1301/2014, (EU) nr. 1302/2014 og (EU) nr. 1303/2014 og (EU) 2016/919 og Kommissionens gennemførelsesafgørelse 2011/665/EU med henblik på tilpasning til Europa-Parlamentets og Rådets direktiv (EU) 2016/797 og gennemførelsen af de specifikke mål, der er fastlagt i Kommissionens delegerede afgørelse (EU) 2017/1474 (EUT L 139I af 27.5.2019, s. 108).

(4) Kommissionens delegerede afgørelse (EU) 2017/1474 af 8. juni 2017 om supplerende regler til Europa-Parlamentets og Rådets direktiv (EU) 2016/797 for så vidt angår specifikke mål for udarbejdelse, vedtagelse og revision af tekniske specifikationer for interoperabilitet (EUT L 210 af 15.8.2017, s. 5).
2)

Artikel 3 affattes således: »Artikel 3 Cypern kan finansiere følgende foranstaltninger: a) den særlige orlovsordning til fordel for forældre, jf. »lov 27(I)/2020« og »administrativ retsforskrift 127/148/151/184/192/212/213/235/2020«, som udvidet b) støtteordningerne til fordel for virksomheder for fuld indstilling af driften, jf. »lov 27(I)/2020« og »administrativ retsforskrift 130/148/151/187/212/213/238/243/271/273/2020«, som udvidet c) støtteordningerne til fordel for virksomheder for delvis indstilling af driften, jf. »lov 27(I)/2020« og »administrativ retsforskrift 131/148/151/188/212/213/239/2020«, som udvidet d) særordningen til fordel for selvstændige, jf. »lov 27(I)/2020« og »administrativ retsforskrift 129/148/151/186/213/237/322/2020«, som udvidet e) særordningen til fordel for hotelenheder og turistindkvarteringsvirksomheder, jf. »lov 27(I)/2020« og »administrativ retsforskrift 269/317/2020«, som udvidet f) særordningen til støtte for virksomheder, som har forbindelse til turistbranchen, som er berørt af turisme, eller som er tilknyttet virksomheder, der er pålagt obligatorisk indstilling af driften, jf. »lov 27(I)/2020« og »administrativ retsforskrift 270/318/2020«, som udvidet og ændret g) særordningen til støtte for virksomheder, der udøver en foruddefineret aktivitet, jf. »lov 27(I)/2020« og »administrativ retsforskrift 272/320/396/420/500/535/633/2020« h) tilskudsordningen til fordel for meget små og små virksomheder samt selvstændige, jf. »tillægsbudgettet vedrørende tilskud under de midlertidige rammebestemmelser for statslige foranstaltninger til støtte for økonomien under det igangværende covid-19-udbrud«, for den del af udgifterne, der er relateret til støtte til selvstændige og enkeltmandsvirksomheder, som udvidet og ændret i) ordningen for udbetaling af ydelser ved sygdom, jf. »lov 27(I)/2020« og »administrativ retsforskrift 128/148/151/185/212/236/2020« som udvidet.«
(4)

Covid-19-udbruddet og de ekstraordinære foranstaltninger, som Litauen har gennemført i 2020 og 2021 for at dæmme op for dette udbrud og de socioøkonomiske og sundhedsrelaterede konsekvenser heraf, har haft og har stadig dramatiske følger for de offentlige finanser. Ifølge Kommissionens efterårsprognose 2020 forventedes Litauen at have et offentligt underskud og en offentlig gæld på henholdsvis 8,4 % og 47,2 % af bruttonationalproduktet (BNP) ved udgangen af 2020. I 2021 forventes Litauens offentlige underskud og gæld at udgøre henholdsvis 6,0 % og 50,7 % af BNP. Ifølge Kommissionens mellemliggende vinterprognose 2021 forventes Litauens BNP at stige med 2,2 % i 2021.
(4)

Covid-19-udbruddet og de ekstraordinære foranstaltninger, som Grækenland har gennemført i 2020 og 2021 for at dæmme op for udbruddet og de socioøkonomiske og sundhedsrelaterede konsekvenser heraf, har haft og har fortsat dramatiske følger for de offentlige finanser. Ifølge Kommissionens efterårsprognose 2020 forventedes Grækenland at have et offentligt underskud og en offentlig gæld på henholdsvis 6,9 % og 207,1 % af bruttonationalproduktet (BNP) ved udgangen af 2020. I 2021 forventes Grækenlands offentlige underskud og gæld at udgøre henholdsvis 6,3 % og 200,7 % af BNP. Ifølge Kommissionens mellemliggende vinterprognose 2021 forventes Grækenlands BNP at stige med 3,5 % i 2021.
(6)

Ved »Maltas lov om erhvervsvirksomhed (kapitel 463 i Maltas lovsamling)«/»L-‘Att dwar il-Korporazzjoni għall-Intrapriża ta’ Malta (Kap. 463 tal-Liġijiet ta’ Malta)« og »regeringens bekendtgørelse nr. 389 af 13. april 2020«/»Notifikazzjoni tal-Gvern Nru 389 tat-13 ta’ April 2020«, jf. artikel 3, litra a), i gennemførelsesafgørelse (EU) 2020/1352, blev der indført et covid-19-løntillæg, der omfatter ansatte og selvstændige, med henblik på at afhjælpe de forstyrrelser, som covid-19-udbruddet har forårsaget. I perioden fra marts til juni 2020 kunne fuldtidsansatte i de sektorer, der var hårdest ramt af krisen, jf. bilag A til regeringens bekendtgørelse nr. 389, modtage et løntillæg på 800 EUR pr. måned. Fuldtidsansatte i de sektorer, der i mindre grad var berørt af krisen, jf. bilag B, der er omhandlet i regeringens bekendtgørelse nr. 389, kunne modtage 160 EUR pr. måned. Deltidsansatte kunne også modtage støtte for et lavere beløb. I juli 2020 blev listerne over sektorer i de to bilag ændret. Sektorer, der tidligere modtog støtte under ordningen, men som ikke er opført i det reviderede bilag A eller B, modtog et løntillæg på 600 EUR for fuldtidsansatte. Ordningen med disse betingelser blev forlænget indtil udgangen af 2020. Fra januar 2021 afspejler størrelsen af løntillægget faldet i salget over seks måneder i perioden marts-oktober 2020 i forhold til den omsætning, der er indberettet over seks måneder i perioden marts-oktober 2019. Hvis der ikke foreligger et momsregnskab, udbetales løntillægget på basis af de kriterier, der gjaldt i 2020. Ordningen ventes at være i kraft indtil udgangen af 2021. I anden halvdel af 2021 vil støtten forblive i kraft for indkvarterings- og forplejningsaktiviteter i overensstemmelse med de parametre, der gælder. Hvad angår de øvrige støtteberettigede aktiviteter vil støtten falde til 66 % i tredje kvartal i 2021 og yderligere falde til 33 % i årets sidste kvartal. Ordningen vil alene forblive tilgængelig for de virksomheder, som allerede var støtteberettigede under den oprindelige ordning. I øjeblikket gennemføres ordningen i praksis af »Malta enterprise«, og den vil blive nærmere specificeret i en kommende bekendtgørelse fra regeringen. Ifølge de nye regler vil ordningen også omfatte erstatning af medarbejdere (dvs. erstatning af medarbejdere, der frivilligt har bragt deres ansættelsesforhold til ophør efter juni 2020), forudsat at antallet af medarbejdere ikke overstiger det oprindelige antal medarbejdere ved udgangen af maj 2020. Myndighederne har kun anmodet om støtte til den del af de offentlige udgifter, som vedrører støtte til medarbejdere, der blev fastholdt i beskæftigelse, eksklusive den del, der vedrører nyligt ansatte medarbejdere.
Ved »Kabinetsforordning nr. 709 »Bestemmelser vedrørende godtgørelse for manglende beskæftigelse for skatteydere til videreførelse af deres aktivitet i en situation med covid-19-krise«« (vedtaget den 24. november 2020 (3) og ændret den 12. januar 2021 (4)) blev kompensationsordningen for arbejdstageres ledighed, jf. artikel 3, litra a), i gennemførelsesafgørelse (EU) 2020/1351, udvidet og ændret. Nævnte ordning gælder for virksomheder, selvstændige og personer, der betaler licensafgift, hvis indkomst fra erhvervsmæssig virksomhed er faldet med mindst 20 % i snit i forhold til perioden august-oktober 2020. Ved ordningen ydes der kompensation til hjemsendte medarbejdere eller selvstændige på 50 % eller 70 % af deres løn eller indkomst, afhængigt af hvilken skatteordning de hører under. Der ydes mindst 500 EUR og højst 1 000 EUR i støtte pr. ansat pr. kalendermåned. Børnetillægget til arbejdstagere, jf. artikel 3, litra c), i gennemførelsesafgørelse (EU) 2020/1351 indgår i denne kompensationsordning for arbejdstageres ledighed.

Tillægget på 50 EUR om måneden pr. barn udgør en yderligere støtte til ledige arbejdstagere, som har ret til et personligt skattefradrag for personer, for hvem der består forsørgerpligt. Støtteforanstaltningen blev udvidet ved »Kabinetsafgørelse nr. 706 af 1. december 2020»vedrørende tildeling af midler fra statsbudgettets program »Midler til uforudsete begivenheder««« (5) og »Kabinetsafgørelse nr. 15 af 11. januar 2021»vedrørende tildeling af midler fra statsbudgettets program »Midler til uforudsete begivenheder««« (6). Foranstaltningen kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, idet der ydes indkomststøtte til ansatte og selvstændige.
(3)

Medlemsstaternes import inden for rammerne af afgørelse (EU) 2020/491 har bidraget til, at de statslige organisationer eller organisationer, der er godkendt af de kompetente myndigheder i medlemsstaterne, har kunnet få adgang til nødvendige lægemidler og nødvendigt medicinsk udstyr og personlige værnemidler, som der er mangel på. Handelsstatistikken for sådanne varer viser, at den dermed forbundne import er faldende, men fortsat er betydelig. Selv om alle medlemsstater har indledt vaccination, og der er truffet en række foranstaltninger for at forhindre spredningen af virusset, udgør antallet af covid-19-infektioner i medlemsstaterne stadig en risiko for folkesundheden. Da der i medlemsstaterne stadig rapporteres om mangel på varer, der er nødvendige for at bekæmpe covid-19-pandemien, er det nødvendigt at forlænge anvendelsesperioden for fritagelse for importafgifter og momsfritagelse i afgørelse (EU) 2020/491.
(1)

Ved artikel 29, stk. 1, i direktiv 96/23/EF kræves det, at tredjelande, hvorfra medlemsstaterne har tilladelse til at importere dyr og animalske produkter, der er omfattet af direktivet, forelægger overvågningsplaner for restkoncentrationer med de krævede garantier (»planerne«). Planerne bør som minimum dække de grupper af restkoncentrationer og stoffer, der er nævnt i bilag I til direktivet.
(10)

I bilag I til gennemførelsesafgørelse (EU) 2020/438 er der opført referencer for harmoniserede standarder til støtte for direktiv 90/385/EØF. For at sikre, at alle referencerne for de harmoniserede standarder, der er udarbejdet til støtte for direktiv 90/385/EØF, er angivet i én retsakt, bør referencen for standard EN ISO 11607-2:2020 medtages i bilaget til nævnte gennemførelsesafgørelse.
(5)

Unionens højtstående repræsentant for udenrigsanliggender og sikkerhedspolitik har indstillet, at mandatet for Antti HARTIKAINEN som missionschef for EUAM Ukraine forlænges fra den 1. juni 2021 til den 31. maj 2022 —
(3)

I henhold til artikel 22 i gennemførelsesafgørelse C (2021) 2502 final bliver NextGenerationEU's lånoptagelses-, gældsforvaltnings- og långivningstransaktioner ikke gennemført før datoen for ikrafttræden af Rådets afgørelse (EU, Euratom) 2020/2053. Da NextGenerationEU imidlertid forventes at påbegynde låntoptagelses-, gældsforvaltnings- og långivningstransaktionerne i juni 2021, er det nødvendigt at forberede ECB's retlige ramme til gennemførelsen, og det er derfor hensigtsmæssigt at ændre afgørelse (EU) 2019/1743 (ECB/2019/31) inden datoen for ikrafttræden af Rådets afgørelse (EU, Euratom) 2020/2053 med henblik på at fastsætte sådanne undtagelser. Denne afgørelse bør derfor træde i kraft straks.
(9)

Ved den reviderede standard EN IEC 62115:2020 og dens ændring EN IEC 62115:2020/A11:2020 fastsættes det, at der kan tilføjes yderligere advarsler for at sikre bedre forbrugeroplysning om farer forbundet med indtagelse af møntbatterier. Den opdaterer kravene om tilgængeligheden af mønt- og knapbatterier med henblik på at sikre et højere beskyttelsesniveau og tilføjer nye krav til legetøj, der er forbundet med husholdningsapparater, herunder computere, med henblik på at beskytte brugerne mod elektrisk stød. Standarden ændrer ydermere kriterierne for begrænset prøvning for at tillade forenklede krav til elektrisk legetøj med lav effekt og fastsætter yderligere krav til sikkerheden for LED i legetøj med henblik på at mindske risikoen for øjenskader. Den tilføjer nye krav til håndtering af farer forbundet med anvendelse af fjernstyret elektrisk kørelegetøj. Den specificerer endvidere den type batterier, som skal anvendes til prøvning af elektrisk legetøj, der leveres uden batterier, med henblik på at forbedre prøvningens reproducerbarhed på grund af det voksende udvalg af tilgængelige batterityper. Ved standarden fastsættes desuden en kategorisering af de generelle prøvningsbetingelser for at sikre, at prøvningsbetingelserne er passende for hver type legetøj og dets strømforsyning.